**State Route 357** (**SR 357**) on 3,8 kilometriä pitkä kaksikaistainen pohjois–etelä -suuntainen state highway Yhdysvaltain Ohioon osavaltion pohjoisosissa. Se kulkee ainoastaan Eriejärven South Bass -saarella, mutta jatkui ennen etelään mantereelle Catawbasaaren lauttayhteyden kautta, mistä syystä se on luokiteltu nykyisen suuntansa vastaisesti. Sen eteläpää sijaitsee West Shore Boulevard -kadulla noin 1,2 kilometriä Put-in-Bayn kylästä länteen ja sen pohjoispää on Eriejärven vastainen umpikuja noin 3,2 kilometriä Put-in-Baysta itään. SR 357 on toinen kahdesta state interwaysta Eriejärven Ohiolle kuuluvilla saarilla: toinen on Kelleyssaaren SR 575.

Reitti
------

Perry's Victory and International Peace Memorial -muistomerkki sijaitsee SR 357:n varrella.
Put-in-Bayn kylän keskustaa Perry's Victory and International Peace Memorialin näköalatasanteelta kuvattuna. SR 357 kulkee rannanmyötäisesti kuvan oikeassa laidassa.
SR 357 kulkee kokonaisuudessaan Eriejärvessä sijaitsevalla South Bass -saarella Put-in-Bay Townshipin alueella Ottawan piirikunnassa. SR 357 ei kuulu Yhdysvaltain National Highway System -järjestelmään (NHS). NHS-tiet on luokiteltu liittovaltion taloudelle, liikenteelle ja puolustukselle erityisen tärkeiksi.

SR 357 lähtee alkupisteestään West Shore Boulevardilta Peach Point -niemen kärjestä lounaaseen ja kaartuu sitten etelään ja kaakkoon. Se ohittaa Oak Point State Park -puiston ja kulkee saaren rantaa seuraillen itään. Se risteää Put-in-Bayn lentoasemalle ja Put-in-Bayn ja Catabwan välisen lauttareitille vievän County Route 163:n Poistuttuaan Put-in-Baysta SR 357 jatkaa itään ja ohittaa Perry's Victory and International Peace Memorial -muistomerkin, minkä jälkeen se kääntyy koilliseen. SR 357 päättyy umpikujaan lähelle Eriejärven rantaa.

Historia
--------

SR 357 muodostettiin vuonna 1934. Sen nykyinen reitti South Bassilla vastaa alkuperäistä reititystä. Vuonna 1946 SR 53 -tietä jatkettiin Port Clintonista itään nykyiseen päätepisteeseensä Catawbasaarelle ja samalla SR 357 sai eteläisen jatkeen mantereelle Put-in-Bayn ja Catabwan lauttareitin ja sen kautta SR 53:a pitkin uuteen eteläpäähänsä Port Clintonin länsipuolelle päättyen SR 2:een. Vuonna 1969 SR 357:n vuoden 1946 jatkeen kaikki osat purettiin ja Put-in-Bayn ja Catawban lauttareitistä tuli SR 357:n eteläpään ja SR 53:n pohjoispään yhdistäjä. SR 357:n mantereelle jäänyt osa nimettiin SR 53:n osaksi. Viimeisintään vuonna 1973 lauttareitin satama South Bassilla siirrettiin saaren etelärannalle, mikä katkaisi sen suoran yhteyden SR 357:ään.

Lähteet
-------

1. 1 2  *Ohion kartta, johon merkitty State Highwayt*. Ohio Department of Highways, 1933.  Kartan verkkoversio (MrSID)
2. 1 2  *Ohion kartta, johon merkitty State Highwayt*. Ohio Department of Highways, 1934.  Kartan verkkoversio (MrSID)
3. ↑  *Oion National Highway System*. Federal Highway Administration, joulukuu 2003.  Kartan verkkoversio (PDF) (viitattu 21.12.2013)
4. ↑  Oak Point State Park Ohio Department of Natural Resources. Viitattu 21.12.2013. (englanniksi)
5. ↑  Perry's Victory & International Peace Memorial National Park Service. Viitattu 21.12.2013. (englanniksi)
6. ↑  Ohio State Route 357 merkittynä reitiksi *Google Maps*. Viitattu 21.12.2013.
7. ↑  *Ohion kartta, johon merkitty State Highwayt*. Ohio Department of Highways, 1945.  Kartan verkkoversio (MrSID)
8. ↑  *Ohion kartta, johon merkitty State Highwayt*. Ohio Department of Highways, 1946.  Kartan verkkoversio (MrSID)
9. ↑  *Ohion kartta, johon merkitty State Highwayt*. Ohio Department of Highways, 1946.  Kartan verkkoversio (MrSID)
10. ↑  *Ohion kartta, johon merkitty State Highwayt*. Ohio Department of Highways, 1946.  Kartan verkkoversio (MrSID)
11. ↑  *Ohion kartta, johon merkitty State Highwayt*. Ohio Department of Highways, 1946.  Kartan verkkoversio (MrSID)